wickkiey/tamil-wikipedia-chunked huggingface dataset:
# கங்கமடுகு

## மக்கள் வகைப்பாடு

வேப்பனப்பள்ளி ஊராட்சி ஒன்றியத்தின், மணவாரனப்பள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும், வேப்பனப்பள்ளியில் இருந்து 8 கிலோமீட்டர் தொலைவிலும், மாநிலத் தலைநகரான சென்னையில் இருந்து 267 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 147 வீடுகள் உள்ளன. கிராமத்தின் மொத்த மக்கள் தொகையானது 652 ஆகும். இதில் ஆண்கள் எண்ணிக்கை 344, பெண்களின் எண்ணிக்கை 308 என உள்ளது. மக்களின் கல்வியறிவு விகிதமானது 41.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கொல்லப்பள்ளி (கிருஷ்ணகிரி)

**கொல்லப்பள்ளி** (Gollapalle ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கொல்லப்பள்ளி (கிருஷ்ணகிரி)

## மக்கள் வகைப்பாடு

இக்கிராமத்தில் 130 வீடுகள் உள்ளன. கிராமத்தின் மொத்த மக்கள் தொகையானது 532 ஆகும். இதில் ஆண்கள் எண்ணிக்கை 270, பெண்களின் எண்ணிக்கை 255 என உள்ளது.
# கொல்லப்பள்ளி (சூளகிரி)

**கொல்லப்பள்ளி** (Gollapalle ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், சூளகிரி ஊராட்சி ஒன்றியம், சென்னப்பள்ளி ஊராட்சிக்கு உட்பட்ட ஒரு கிராமம் ஆகும்.
# கொல்லப்பள்ளி (சூளகிரி)

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் தொலைவிலும், சூளகிரியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.
# கொல்லப்பள்ளி (தளி)

**கொல்லப்பள்ளி** (Gollapalle ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியம், பாலயம்கோட்டை ஊராட்சிக்கு உட்பட்ட ஒரு கிராமம் ஆகும்.
# கொல்லப்பள்ளி (தளி)

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 66 கிலோமீட்டர் தொலைவிலும், மாநிலத் தலைநகரான சென்னையில் இருந்து 329 கிலோமீட்டர் தொலைவிலும் உள்ளது.
# ஜாங்ஜியாஜீ கண்ணாடிப் பாலம்

**ஜாங்ஜியாஜீ கண்ணாடிப் பாலம்** என்பது சீனாவின், வுலிங்யுவான் பகுதியில் ஜாங்ஜியாஜீ மலைப் பகுதியில் உள்ள வான்நடைப் பாலம் ஆகும். கண்ணாடிப் பாலமானது சுற்றுலாப்பயணிகளைக் கவருவதற்காகக் கட்டப்பட்டுள்ளது. இந்தப் பாலத்தின் தரைப்பகுதியானது கண்ணாடியால் ஆனதாக, கீழே பார்க்கும் விதத்தில் அமைக்கப்பட்டுள்ளது. இது திறக்கப்பட்டபோது உலகின் மிக நீண்டதும், மிகப்பெரிய கண்ணாடி பாலமுமாக இது இருந்தது. இப்பாலமானது 2016 ஆகஸ்ட் 20 அன்று பொது மக்களுக்காக திறக்கப்பட்டது. இந்த பாலமானது மொத்தம் நீளமும், அகலமும் கொண்டதாக, தரைமட்டத்திலிருந்து சுமார் உயரத்தில் அமைந்துள்ளது. இப்பாலமானது சீனாவின் நடு ஹுனான் மாகாணத்தில் சாங்ஜியாஜ் தேசிய வன பூங்காவில் உள்ள இரண்டு மலைகளுக்கு இடையே உள்ள பள்ளத்தாக்குக்குக்கு இடையில் நீண்டுள்ளது. இந்த பாலத்தில் ஒரு நேரத்தில் 800 பேர் வரை நடந்து செல்லும் விதத்தில் கட்டப்பட்டுள்ளது. இந்த பாலத்தை இசுரேலிய கட்டிடக் கலைஞரான ஹய்ம் டோட்டன் வடிவமைத்துள்ளார்.  
இந்தக் கண்ணாடிப் பாலத்தைக் கட்டுவதற்காக இதன் இருபுறங்களிலும் பிரம்மாண்டமான நான்கு ஆதரவுத் தூண்களை பொறியாளர்கள் அமைத்துள்ளனர். இந்தக் கண்ணாடிப் பாலத்தில் மொத்தம் 120 க்கும் மேற்பட்ட உறுதியான கண்ணாடிகளானது உலோகச் சட்டங்களில் பொருத்தப்பட்டுள்ளன. இந்தக் கண்ணாடிகள் ஒவ்வொன்றும் மூன்று அடுக்குக் கனமும் இரண்டு அங்குல தடிமனும் கொண்டவை. இந்தக் கண்ணாடி பாலத்தின் அடிப்பகுதியில் இடத்தில் மூன்று ஊஞ்சல்கள் அமைக்கப்பட்டுள்ளன. மேலும் இப்பாலத்திலிருந்து 285 அடி உயரத்திலிருந்து பங்கீ ஜம்பிங் சாகசத்தில் ஈடுபட முடியும். இதுவே உலகில் உயரமான பங்கீ ஜம்பிங் உள்ள இடமாக கருதப்படுகிறது.  
இந்தப் பாலத்தின் பராமரிப்புக் குழுவின் கூற்றின்படி, இப்பாலமானது அதன் வடிவமைப்பு, கட்டுமானம் போன்றவற்றில் பத்து உலக சாதனைகளைப் புரிந்துள்ளது.  
தற்போதைய நிலையில் உலகின் நீண்ட கண்ணாடிப் பாலம் என்ற தகுதியை ஹாங்காங்குக்கு அருகில் உள்ள, ஏபெய் மாகாணத்தில் உள்ள ஒரு கண்ணாடிப் பாலம் அடைந்துள்ளது.
# ஜாங்ஜியாஜீ கண்ணாடிப் பாலம்

## மூடுதலும் மறு திறப்பும்

பாலம் திறந்த பிறகு எதிர்பார்க்காத அளவுக்குச் சுற்றுலாப் பயணிகளின் எண்ணிக்கை குவியத் தொடங்கியதால் பாலம் திறந்த பதிமூன்றாவது நாளே 2016 செப்டம்பர் மாதத்தில் பாலம் சில நாட்கள் மூடப்படுவதாக அதிகாரிகள் தெரிவித்தனர். பாலத்தில், ஒரு நேரத்தில் 800 பேர் நடக்கும் விதத்தில் வடிவமைக்கப்பட்டுள்ளது. மேலும் நாள் ஒன்றுக்கு சுமார் 8,000 பேர் வருவார்கள் என எதிர்பார்க்கப்பட்ட நிலையில், ஒரு நாளைக்கு 80,000க்கும் மேற்பட்ட சுற்றுலா பயணிகள் குவிந்தனர். இதனால் பாலத்தைக் காணவரும் சுற்றுலாப் பயணிகளுக்கான வாகன நிறுத்துவிட வசதி, நுழைவுக் கட்டணம், பயணிகளுக்கான சேவை ஆகியவை அதிகாரிகளால் சரிசெய்யப்பட்டன. இதன்பிறகு 2016 செப்டம்பர் 30 அன்று பாலம் மீண்டும் திறக்கப்பட்டது.
# பாண்டம் காந்தி மோகன்

**பாண்டம் காந்தி மோகன்** (*Pantam Gandhi Mohan*) என்பவர் ஓர் இந்திய அரசியல்வாதி ஆவார். இந்திய தேசிய காங்கிரசு கட்சியின் உறுப்பினராகவும் இவர் இருந்தார். ஆந்திர சட்டப்பேரவையின் உறுப்பினராக கிழக்கு கோதாவரி மாவட்டத்தைச் சேர்ந்த பெத்தபுரம் தொகுதியிலிருந்து சிரஞ்சீவியின் பிரயாராயம் கட்சியின் மூலம் தேர்ந்தெடுக்கப்பட்டார். 2009 ஆம் ஆண்டு முதல் 2014 ஆம் ஆண்டு வரை சட்டப்பேரவை உறுப்பினராக மோகன் பணியாற்றினார். சமீபத்தில் இவர் பவன் கல்யானின் யனசேனா கட்சியில் சேர்ந்தார்.
# குண்டலப்பட்டி

**குண்டலப்பட்டி** (GUNDALAPATTI ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# குண்டலப்பட்டி

## மக்கள் வகைப்பாடு

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 15 கிலோமீட்டர் தொலைவிலும், காவேரிப்பட்டணத்திலிருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 276 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1478 வீடுகள் உள்ளன. கிராமத்தின் மொத்த மக்கள் தொகையானது 5838 ஆகும். இதில் ஆண்கள் எண்ணிக்கை 2896, பெண்களின் எண்ணிக்கை 2942 என உள்ளது. மக்களின் கல்வியறிவு விகிதமானது 60.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அளேகுந்தாணி

**அளேகுந்தாணி** (HALEKUNDANI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# அளேகுந்தாணி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 149 வீடுகள் உள்ளன. கிராமத்தின் மொத்த மக்கள் தொகையானது 650 ஆகும். இதில் ஆண்கள் எண்ணிக்கை 344, பெண்களின் எண்ணிக்கை 306 என உள்ளது.
# ஜெகதாப்

**ஜெகதாப்** (JAGADAB) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# ஜெகதாப்

## மக்கள் வகைப்பாடு

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 21 கிலோமீட்டர் தொலைவிலும், காவேரிப்பட்டணத்தில் இருந்து 5 கிலோமீட்டர் தொலைவிலும், மாநிலத் தலைநகரான சென்னையில் இருந்து 277 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1314 வீடுகள் உள்ளன. கிராமத்தின் மொத்த மக்கள் தொகையானது 5621 ஆகும். இதில் ஆண்கள் எண்ணிக்கை 2935, பெண்களின் எண்ணிக்கை 2686 என உள்ளது. மக்களின் கல்வியறிவு விகிதமானது 56.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஜிஞ்சுப்பள்ளி

**ஜிஞ்சுப்பள்ளி** (JUNJUPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# ஜிஞ்சுப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1117 வீடுகள் உள்ளன. கிராமத்தின் மொத்த மக்கள் தொகையானது 4826 ஆகும். இதில் ஆண்கள் எண்ணிக்கை 2309, பெண்களின் எண்ணிக்கை 2517 என உள்ளது. மக்களின் கல்வியறிவு விகிதமானது 65.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கல்லுகுறிக்கி

**கல்லுகுறிக்கி** (KALLUGURIKKI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கல்லுகுறிக்கி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1334 வீடுகள் உள்ளன. கிராமத்தின் மொத்த மக்கள் தொகையானது 6097 ஆகும். இதில் ஆண்கள் எண்ணிக்கை 2967, பெண்களின் எண்ணிக்கை 3130 என உள்ளது. மக்களின் கல்வியறிவு விகிதமானது 64.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கல்லுகுறிக்கி

## ஊரில் உள்ள கிராமங்கள்

- கல்லுகுறிக்கி சாமுண்டியம்மன் கோயில்
- கல்லுகுறிக்கி சாமுண்டீஸ்வரி தேடுகரகம் கோயில்
- கல்லு குறிக்கி திம்மராய சுவாமி கோயில்
- கல்லு குறிக்கி பசுவண்ண சுவாமி கோயில்
# கரடிஅள்ளி

**கரடிஅள்ளி** அல்லது (**கரடிஹள்ளி**) (KARADIHALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கரடிஅள்ளி

## மக்கள் வகைப்பாடு

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும், காவேரிப்பட்டணத்தில் இருந்து 7 கிலோமீட்டர் தொலைவிலும், மாநிலத் தலைநகரான சென்னையில் இருந்து 279 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1041 வீடுகள் உள்ளன. கிராமத்தின் மொத்த மக்கள் தொகையானது 4150 ஆகும். இதில் ஆண்கள் எண்ணிக்கை 2162, பெண்களின் எண்ணிக்கை 1988 என உள்ளது. மக்களின் கல்வியறிவு விகிதமானது 59.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஜார்ஜ் இவானோவ்

**ஜார்ஜ் இவானோவ்** (*Gjorge Ivanov*) மாசிடோனியா (வடக்கு மாசிடோனியா) நாட்டில் உள்ள அரசியல்வாதி ஆவார். இவர் தற்போது அந்நாட்டின் குடியரசு தலைவராக 2009 முதல் உள்ளார்.
# ஜார்ஜ் இவானோவ்

## ஆரம்ப கால வாழ்க்கை

ஜார்ஜ் இவனோவ் 2 மே 1960 இல் வாலன்டோவோவில் பிறந்தார். அவர் தனது சொந்த ஊரில் முதன்மை மற்றும் உயர்நிலை கல்வியை முடித்தார்., அவர் கட்சி உறுப்பினராக இல்லை.தனது பிரச்சாரத்தின் போது, இவனோவ் அவர் ஜனாதிபதியாக தேர்ந்தெடுக்கப்பட்டால், "மாசிடோனியா குடியரசின் ஜனாதிபதியும் கிரேக்க குடியரசின் ஜனாதிபதிக்கும் இடையே ஒரு கூட்டத்தை வலியுறுத்துவேன்" என்று அறிவித்தார் மற்றும் அவரது முக்கியக் குறிக்கோளானது கிரேக்கத்துக்கும் மாசிடோனியாவுக்கும் இடையே உள்ள நீண்டக்கால பிரச்சனையை தீர்த்துவைப்பதாக கூறினார்.
2009 மாசிடோனிய ஜனாதிபதித் தேர்தலின் முதல் சுற்றில் மாசிடோனியாவின் 343,374 (35.06%) குடிமக்கள் இவானோவ்விற்கு வாக்களித்தனர். அவரை எதிர்த்து போட்டியிட்ட சமூக ஜனநாயகவாதி கட்சியைச் சார்ந்தவர் 20.45% வாக்குகளுடன் இரண்டாம் இடம் பிடித்தார். ஜனாதிபதி தேர்தலின் இரண்டாவது சுற்றில் இவானோவ் 453,616 வாக்குகளைப் பெற்று வெற்றி அடைந்தார். எதிர்க்கட்சி வேட்பாளர் 264,828 வாக்குகளைப் பெற்று தோல்வியை அடைந்தார்.
ஏப்ரல் 16 அன்று, ஒரு விழாவில் இவானோவ் நாட்டின் தேர்தல் ஆணையத்திடமிருந்து ஜனாதிபதி சான்றிதழைப் பெற்றார்.
# ஜார்ஜ் இவானோவ்

## ஆரம்ப கால வாழ்க்கை

### பதவியேற்பு

இவானோவ் மே 12, 2009 இல் பதவியேற்றார். பதவிப் பிரமாணம் எடுத்துக்கொண்ட பின், மாசிடோனிய பாராளுமன்றத்தில் தனது உரையை ஆரம்பித்தார். தனது உரையில் தனது முக்கிய வேளைகளாகக் குறிப்பிட்டது - மாசிடோனியாவை ஐரோப்பிய ஒன்றியம் மற்றும் நேட்டோவில் உறுப்பினராக மாற்றுவது,அண்டை நாடுகளுடன் நல்ல உறவுகளைக் கொள்வது குறிப்பாக கிரீஸ் நாட்டுடன் நல்லுறவை கொள்வது மற்றும் நாட்டின் பொருளாதாரத்தை மீட்பது.
# செங்கிஸ் கான் அன்ட் தி மேக்கிங் ஆஃப் மாடர்ன் வேர்ல்ட்

***செங்கிஸ் கான் அன்ட் த மேக்கிங் ஆஃப் மாடர்ன் வேர்ல்ட்*** (2004) என்பது ஜாக் வெதர்ஃபோர்ட் என்பவரால் எழுதப்பட்ட ஒரு வரலாற்று நூல் ஆகும். இவர் மெக்கலாஸ்டர் கல்லூரியின் டெவிட் வாலஸ் மானுடவியல் பேராசிரியர் ஆவார். இது செங்கிஸ் கான் மற்றும் அவரது பின்வந்தவர்களின் வளர்ச்சி மற்றும் செல்வாக்கு, மற்றும் ஐரோப்பிய நாகரீகத்தின் மீதான அவர்களின் தாக்கம் ஆகியவற்றை கதையாக கூறுகிறது. பெரும்பாலான மேற்கத்திய நூல்களில் உள்ளதை போல் அல்லாமல் வெதர்ஃபோர்ட் செங்கிஸ்கானை பற்றி வித்தியாசமான கோணத்தில் இப்புத்தகத்தை எழுதியுள்ளார். செங்கிஸ்கானின் ஆட்சியின் நேர்மறையான கலாச்சார விளைவுகளைப் பற்றி கூறியுள்ளார்.  
இந்த நூலின் கடைசிப் பிரிவில் இவர் மேற்கத்திய நாடுகளில் செங்கிஸ் கானின் வரலாற்றைப் பற்றி விமர்சனம் செய்கிறார். ஆரம்ப காலங்களில் வெளிவந்த நூல்களில் "சிறந்த, உன்னத அரசர்" என்று வெளிவந்த இத்தலைவரைப் பற்றிய சித்தரிப்பு, அறிவொளி இயக்க காலத்தில் மிருகத்தனமான சிறு மதத்தை சேர்ந்தவன் என்று மாறியதாக ஜாக் வெதர்ஃபோர்டு வாதிடுகிறார். வெதர்ஃபோர்டு மேற்குலக சம்பந்தமற்ற 3 முதன்மை ஆதாரங்களை இப்புத்தகத்திற்காக பயன்படுத்தியுள்ளார்: *மங்கோலியர்களின் இரகசிய வரலாறு*, அடா அல்-முல்க் ஜுவய்னியின் *தரிக்-இ-ஜஹான்குஷா* மற்றும் ரஷித்-அல்-ஹமாதனியின் *சமி அல்-தவரிக்*.
# செங்கிஸ் கான் அன்ட் தி மேக்கிங் ஆஃப் மாடர்ன் வேர்ல்ட்

## பின்புலம்

1979 இல் பால் ராட்ச்னெவ்சுகி கூட்டணிகளை உருவாக்குவதில் கானின் சாமர்த்தியம், போரில் கிடைத்த பொருட்களை சரிசமமாக பகிரும் தன்மை மற்றும் அறிவியலுக்கு அவரது ஆதரவு ஆகியவற்றை பற்றி எழுதினார். அதைப்போலவே சான்டர்ஸ் மற்றும் எச். எச். ஹோவொர்த் ஆகியோரும் சீனா, மத்திய கிழக்கு மற்றும் ஐரோப்பா ஆகிய பகுதிகளுக்கு இடையிலான அறிவார்ந்த தொடர்புகளை திறந்ததில் மங்கோலியப் பேரரசு பங்களித்ததாக வாதிடுகின்றனர்.  
இப்புத்தகம் மேற்கத்திய நாடுகளில் நாகரிகங்களை அழித்த காட்டுமிராண்டிகளாக மங்கோலியர்கள் சித்தரிக்கப்படுவதன் காரணமானது, தங்களுடன் போட்டியிட்ட ஆளும் வர்க்கத்தினரை கையாள அவர்கள் பயன்படுத்திய அணுகுமுறையே என கூறுகிறது. பொதுமக்களை அடி பணிய வைப்பதற்காக ஆளும் வர்க்கத்தவரை கொல்லும் முறையை மங்கோலியர்கள் பயன்படுத்தினர். இந்த நடைமுறையை பிற கலாச்சாரங்களும் பின்பற்றியுள்ளன. தப்பிப் பிழைத்த உயர் சாதி வகுப்பினர் வரலாறுகளை எழுதினர். தங்கள் மீதான மங்கோலிய மிருகத்தனத்திற்கு பழிதீர்க்க, ஆத்திரத்தை தீர்த்துக்கொள்ள வரலாற்று நூல்களை பயன்படுத்திக் கொண்டனர். வெதர்ஃபோர்டு மங்கோலிய ஆட்சியின்கீழ் பொதுமக்களை (விவசாயிகள், வர்த்தகர்கள், வணிகர்கள்) மங்கோலியர்கள் நடத்திய விதத்தைப் பற்றிக் கூறுகிறார். ஐரோப்பிய பிரபுக்களை விட மங்கோலிய ஆட்சியானது பொதுமக்களுக்கு குறைவான கஷ்டங்களையே கொடுத்தது. அதற்கான காரணங்கள் குறைவான வரிகள், உள்ளூர் கலாச்சாரங்கள் மற்றும் மதங்களின் மீதான சகிப்புத்தன்மை, அதிக பகுத்தறிவுடைய நிர்வாகம் மற்றும் சிறுவர்களுக்கு உலகளாவிய கல்வி ஆகியவையாகும்.  
இந்த சலுகைகளை மங்கோலிய படையெடுப்பாளர்களிடம் உடனே சரண் அடைந்த மக்கள் மட்டுமே பெற முடிந்தது. எதிர்ப்பைக் காட்டிய மக்கள் மற்ற பட்டணங்கள்/நகரங்களுக்கு கொடுக்கப்படும் ஒரு எச்சரிக்கையாக கொல்லப்படலாம். இன்னும் வெல்லப்படாத மக்களை எச்சரிக்கை செய்யும் ஒரு உளவியல் போர் முறையாக இந்த படுகொலைகள் செய்யப்பட்டன. இந்த பயங்கரவாதத்தின் விளைவு, வரலாற்று ரீதியான மங்கோலியர்களை பற்றிய சித்தரிப்புக்கு வண்ணம் தீட்ட பயன்படுத்தப்பட்டது.  
மங்கோலியர்கள் புல்வெளிகளின் நாடோடி குதிரை வீரர்களாக இருந்த காரணத்தினால் செல்வம் மற்றும் ஆடம்பர பொருட்களுக்கு, அடிபணிய வைக்கப்பட்ட மக்களிடமிருந்து பெறப்பட்ட வரிப்பணத்தை சார்ந்திருந்தனர். வெதர்ஃபோர்டின் இப்புத்தகத்தின் கூற்றுப்படி, செல்வத்தை அதிகரிக்க மங்கோலியர்கள் தங்களது குடிமக்கள் மீது வரிச்சுமையை அதிகப்படுத்தாமல் அவர்களை உற்பத்தித் திறனும் ஆர்வத்துடனும் இருக்குமாறு கோரினர். அதைச் செய்ய லாபகரமான சர்வதேச வணிகத்தை மங்கோலியர்கள் ஊக்குவித்தனர். அவர்கள் அறிவியல் முன்னேற்றங்களை ஊக்குவித்ததாகவும், மற்றும் விவசாய மற்றும் உற்பத்தி முறைகளை மேம்படுத்தியதாகவும் இவர் கூறுகிறார். தங்களுடைய பெரிய பேரரசுக்குள் இருந்த பல்வேறு கலாச்சாரங்களின் தொழில்நுட்பங்களை ஒன்றிணைத்து பல கண்டுபிடிப்புகளை அவர்கள் செய்ததாக கூறுகிறார்.
# செங்கிஸ் கான் அன்ட் தி மேக்கிங் ஆஃப் மாடர்ன் வேர்ல்ட்

## மரபு

செங்கிஸ்கானின் மரபு மற்றும் தாக்கத்தை வெதர்ஃபோர்டு இப்புத்தகத்தில் ஆராய்கிறார்; காகிதம் மற்றும் அச்சின் பரவல், திசை காட்டி, வெடிமருந்து, மற்றும் வயலின் போன்ற இசைக் கருவிகள் ஆகிய ஐரோப்பிய மறுமலர்ச்சியின் பல அம்சங்களுக்கு செங்கிஸ்கான் மற்றும் மங்கோலிய பேரரசு உருவாக்கிக் கொடுத்த வணிகத்தின் தாக்கமே காரணம் என்று இவர் கூறுகிறார். ஐரோப்பிய மறுமலர்ச்சியானது கிரீஸ் அல்லது ரோமின் மறுபிறப்பு அல்ல, மாறாக மங்கோலியப் பேரரசின் கொள்கைகளின் மறுபிறப்பு என வெதர்ஃபோர்டு கூறுகிறார். அவர் பின்வருமாறு குறிப்பிடுகிறார்:  
- வானியல்: "மார்க்கோ போலோவின் பயண எழுத்துகளில் இருந்து பெறப்பட்ட உலுக் பெக்கின் விவரிக்கப்பட்ட நட்சத்திர வரைபடங்களிலிருந்து பெறப்பட்ட அறிவானது பெரும்பாலான மேற்கத்திய உலகில் அறியப்பட்ட பாரம்பரிய வானியல் அறிவு தவறானது என்று நிரூபித்தது." பக்.&nbsp;236
# செங்கிஸ் கான் அன்ட் தி மேக்கிங் ஆஃப் மாடர்ன் வேர்ல்ட்

## வரவேற்பு

2004 இல் இப்புத்தகம் நியூயார்க் டைம்ஸின் சிறந்த விற்பனையாகும் புத்தகங்களின் பட்டியலில் இரண்டு வாரங்களுக்கு இருந்தது. 2011இல் ஆடிபுல்.காம் (Audible.com) ஆல் நடத்தப்பட்ட ஆடியோ புக்ஸ் போட்டியில் இப்புத்தகம் வெற்றியாளராக கார்ல் மர்லன்டேசின் *மேட்டர்ஹார்ன்* புத்தகத்துடன் கவுரவிக்கப்பட்டது. 2011இல் சி.என்.என். ஆல் இப்புத்தகம் இந்த வாரத்திற்கான சிறந்த புத்தகம் என்று கவுரவிக்கப்பட்டது. 12 அக்டோபர் 2014 இல் இப்புத்தகம் நியூயார்க் டைம்ஸின் சிறந்த விற்பனையாகும் ஈ-புக் பட்டியலில் 6வது இடம் பெற்றது.
# தோத்தா பாலகோட்டி ரெட்டி

**தோத்தா பாலகோட்டி ரெட்டி** (*Dodda Balakoti Reddy*) என்பவர் ஓர் இந்திய அரசியல்வாதி ஆவார். இந்தியாவின்
ஆந்திர பிரதேச மாநிலம் சாட்டனாபள்ளி சட்டமன்ற தொகுதியின் சட்டப்பேரவை உறுப்பினராக 1989 மற்றும் 1994 ஆம் ஆண்டுகளில் பணிபுரிந்தார். ரெட்டி இந்திய தேசிய காங்கிரசு கட்சியின் உறுப்பினராக இருந்தார்.
# பிசு(டிரைமெத்தில்சிலில்)மெர்க்குரி

**பிசு(டிரைமெத்தில்சிலில்)மெர்க்குரி** (Bis(trimethylsilyl)mercury) என்பது (CH3)3-Si-Hg-Si-(CH3)3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை பிசு(மும்மெத்தில்சிலில்)பாதரசம் என்ற பெயராலும் அழைக்கலாம்.
# பிசு(டிரைமெத்தில்சிலில்)மெர்க்குரி

## தயாரிப்பு

1963 ஆம் ஆண்டு வைபெர்கு மற்றும் குழுவினர் முதன்முதலில் இச்சேர்மத்தை தயாரித்தனர். டிரைமெத்தில்சிலில் புரோமைடுடன் சோடியம் இரசக்கலவையை வினைபுரியச் செய்து இவர்கள் பிசு(டிரைமெத்தில்சிலில்)மெர்க்குரியைத் தயாரித்தனர்.  
: 2 Na + Hg + TMSBr &rarr; TMS<sub>2</sub>Hg + 2 NaBr
# பிசு(டிரைமெத்தில்சிலில்)மெர்க்குரி

## வினைகள்

100-160 ° செல்சியசு வெப்பநிலைக்கு பிசு(டிரைமெத்தில்சிலில்)மெர்க்குரியை தொடர்ச்சியாக சூடுபடுத்தும்போது அல்லது ஓர் ஈத்தர் கரைசலாக ஒளியில் படநேரும்போது இது எக்சாமெத்தில்டைசிலேனாக சிதைவடைகிறது :.  
TMS2Hg → (CH3)3Si-Si(CH3)3 + Hg  
பிசு(டிரைமெத்தில்சிலில்)மெர்க்குரி சேர்மம் ஐதரசன் குளோரைடுடன் வினைபுரிந்தால் டிரைமெத்தில்சிலேனும் டிரைமெத்தில்சிலில்குளோரைடும் உருவாகின்றன :.  
TMS2Hg + HCl → TMSH + TMSCl + Hg
# வாழறும்பு

**வாழறும்பு**, தமிழ்நாட்டின் கரூர் மாவட்டம், கடவூர் வட்டம், கடவூர் ஊராட்சி ஒன்றியம், கடவூர் ஊராட்சிப் பகுதியில் உள்ள சிறு மலைத் தொடர்களில் ஒன்றான **புள்ளமுழுங்கி மலை**யில், அழகிய நீரூற்று உள்ளது. இதனை வாழறும்பு சுனை என்பர். புள்ளமுழுங்கி மலையின் அடிவார கிராமமான வலையப்பட்டியிலிருந்து 2 கி.மீ. காட்டுப் பாதையில் நடந்து சென்று வாழறும்பு சுனையை அடைய வேண்டும். மரங்கள் நிறைந்த வாழறும்பு சுனைப் பகுதி எப்போதும் குளிர்ச்சியாக காணப்படும். மேலும் இப்பகுதியில் தேவாங்குகள் மற்றும் சிவப்பு ஓணான் காணப்படுகிறது. வாழறும்பு பகுதியை சுற்றுலாத்தளமாக்க கடவூர் பொதுமக்கள் அரசிடம் கோரிக்கை வைத்துள்ளனர்.
# டிரைபீனைல்பாசுபீன் செலீனைடு

**டிரைபீனைல்பாசுபீன் செலீனைடு** (*Triphenylphosphine selenide* ) என்பது (C<sub>6</sub>H<sub>5</sub>)<sub>3</sub>PSe என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமபாசுபரசு சேர்மமான இதை முப்பீனைல்பாசுபீன் செலீனைடு என்றும் அழைக்கலாம். வெண்மை நிறத்தில் திண்மமாக காணப்படும் டிரைபீனைல்பாசுபீன் செலீனைடு பெரும்பாலான கரிமக் கரைப்பான்களில் கரைகிறது. பிற செலீனியம் சேர்மங்களைத் தயாரிக்க இது பயன்படுத்தப்படுகிறது. டிரைபீனைல்பாசுபீனுடன் பொட்டாசியம் செலீனோசயனேட்டை வினைபுரியச் செய்தால் டிரைபீனைல்பாசுபீன் செலீனைடை தயாரிக்க இயலும்.
ஒற்றைசரிவச்சு, முச்சரிவச்சு கட்டமைப்புகளுடன் முறையே P21/c மற்றும் P1 இடக்குழுக்களுடன் இரண்டிலும் பாசுபரசில் நான்முகி வடிவத்துடன் ஒற்றைப் படிகங்கள் தனித்துப் பிரிக்கப்படுகின்றன.
# கானூரி இலட்சுமண ராவ்

**கானூரி லக்ஷ்மணா ராவ்** சுருக்கமாக **கே. எல். ராவ்** (15, சூலை 1902 &nbsp; - 18 மே 1986) என்பவர் ஒரு இந்திய பொறியியலாளரும், பத்ம பூசண் விருது பெற்றவரும் ஆவார். இவர் இந்திய நடுவண் அமைச்சரவையில் பாசனம், மின்னுற்பத்தித் துறை அமைச்சராகவும், 1962 முதல் 1977 வரை விஜயவாடா தொகுதிக்கான காங்கிரசு நாடாளுமன்ற உறுப்பினராகவும் இருந்தார்.
# கானூரி இலட்சுமண ராவ்

## தனிப்பட்ட வாழ்க்கை மற்றும் கல்வி

ராவ் ஆந்திரப் பிரதேசத்தில் கிருஷ்ணா மாவட்டத்தில் கன்கிபாடு என்ற சிற்றூரில் ஒரு நடுத்தர வர்க்க பிராமண விவசாய குடும்பத்தில் பிறந்தார். இவரது தந்தை ஒரு கிராம அலுவலர் ஆவார். ராவ் தனது ஒன்பதாவது வயதிலேயே தந்தையை இழந்தார். பள்ளிக்கூடத்தில் விளையாடும்போது அடிபட்டு ஒரு கண்ணில் பார்வையையும் இழந்தார். இவர் சென்னை மாகாணக் கல்லூரியில் இடைநிலை (+2) படிப்பைப் படித்தார். அடுத்து தனது இளங்கலைப் பொறியியல் பட்டத்தை கிண்டி பொறியியல் கல்லூரியில் முடித்தார். மேலும் கிண்டி பொறியியல் கல்லூரியில் பொறியியலில் முதுகலைப் பட்டம் பெற்ற முதல் மாணவர் எனும் பெருமை இவருக்கு உண்டு. இவர் 1939 இல் தனது முனைவர் பட்டத்தை ஐக்கிய இராச்சியத்தில் பர்மிங்காம் பல்கலைக்கழகத்தில் பெற்றார் .
# கானூரி இலட்சுமண ராவ்

## அங்கிகாரங்கள்

பாசனத் திட்டப் பணிகளில் பங்களித்ததற்காக ராவுக்கு 1963 ஆம் ஆண்டு பத்ம பூசண் வழங்கப்பட்டது. இவர் மின்சக்தி மற்றும் நீர்ப்பாசன மத்திய வாரியத்தின் தலைவராக இருந்தார். மேலும் 1958-59 மற்றும் 1959-1960 ஆகிய ஆண்டுகளில் அகில இந்திய பொறியாளர்கள் சங்கத்தின் தலைவராக இருந்தார் . இவர் 1957-61 மற்றும் 1961-65 இல் பன்னாட்டு மண் இயக்கவியல் மற்றும் புவித்தொழில்நுட்பப் பொறியியல் சங்கத்தின் (ஆசியா) துணைத் தலைவராக இருந்தார். 1960 ல் ஆந்திரப் பல்கலைக்கழகத்தில் அறிவியல் துறையில் டாக்டர் பட்டம் பெற்றார். அவர் 1968 இல் பொறியியல் துறையில் ரூர்கி பல்கலைக்கழகத்தில் டாக்டர் பட்டம் பெற்றார் .
# கானூரி இலட்சுமண ராவ்

## பொறியியல் தொழில்

இவர் ரங்கூன் மற்றும் பர்மாவில் பேராசிரியராக பணிபுரிந்தார். தன் முனைவர் பட்டத்தை முடித்த பின்னர் ஐக்கிய இராச்சியத்தில் உதவி பேராசிரியராக பணிபுரிந்தார். இவர் *கட்டப் பொறியியல் மற்றும் வலிவூட்டிய கற்காரை* என்ற ஒரு நூலை எழுதினார். இந்தியா திரும்பிய பின்னர், இவர் சென்னை அரசாங்கத்தில் வடிவமைப்புப் பொறியாளராக பணியாற்றினார். 1950 இல் புது தில்லி வித்யூத் ஆணையத்தின் நிருவாகியாக (வடிவமைப்பு) பதவி வகித்தார். 1954 இல் தலைமை பொறியியலாளராக பதவி உயர்வு பெற்றார்.  
இவர் தன் சுயசரிதையை *தி குசேக்ஸ் கேண்டிடேட்* என்ற பெயரில் எழுதியுள்ளார்.
# கானூரி இலட்சுமண ராவ்

## அரசியல் வாழ்க்கை

இவர் 1961 இல் விஜயவாடா மக்களவைத் தொகுதியிலிருந்து முதல் முறையாக நாடாளுமன்ற உறுப்பினராகத் தேர்ந்தெடுக்கப்பட்டார். விஜயவாடா தொகுதியில் இருந்து மூன்று முறை நாடாளுமன்ற உறுப்பினராக தேர்ந்தெடுக்கப்பட்டுள்ளார். 20, சூலை 1963 அன்று, ராவ் மத்திய பாசனம், மின்னுற்பத்தித் துறை அமைச்சராக பதவியேற்றார். இவர் இத்துறை அமைச்சராக இருந்தபோது பல பாசன அணைத் திட்டங்களை வடிவமைத்தார். ஆந்திராவின் குண்டூர் மாவட்டம் மற்றும் தெலங்கானாவின் நலகொண்டா மாவட்டப் பகுதியில் கட்டப்பட்டுள்ள உலகிலேயே மிகப் பெரியது என்று பாராட்டப்படும் நாகார்ஜுன சாகர் அணை திட்டத்துக்கு மூலகர்த்தா இவர்தான் . ஜவகர்லால் நேரு, லால் பகதூர் சாஸ்திரி, இந்திரா காந்தி ஆகியோரின் அமைச்சரவையில் ராவ் தொடர்ந்து பதவிவகித்தார்.
<sup data-ve-ignore="true">&#x5B; *<span title="This claim needs references to reliable sources. (August 2013)">சான்று தேவை</span>* &#x5D;</sup>
# கானூரி இலட்சுமண ராவ்

## அங்கீகாரம்

குண்டூர் மாவட்டத்தின் பெல்லம்கொண்டாவில் உள்ள புலிச்சினாலா திட்டத்துக்கு 2006 ஆம் ஆண்டு கே. எல் ராவ் சாகர் திட்டம் என பெயரிடப்பட்டது.  
- ஆர்தர் காட்டன்
- மோக்சகுண்டம் விசுவேசுவரய்யா
# மொகமது அமானுல்லா கான்

**மொகமது அமானுல்லா கான்** (*Moh Amanullah Khan*) என்பவர் ஓர் இந்திய அரசியல்வாதி ஆவார். இந்தியாவின்
ஆந்திர பிரதேச மாநிலம் சந்திராயன்குட்டா சட்டமன்ற தொகுதியின் சட்டப்பேரவை உறுப்பினராக 1978 மற்றும் 1999 ஆம் ஆண்டுகளில் பணிபுரிந்தார். 1989 ஆம் ஆண்டு அனைத்திந்திய மச்சிலிசு-இ-இட்டிகாதுல் முசுலிமீன் கட்சி, 1994 ஆம் ஆண்டில் மச்சிலிசு பச்சாவ் டெக்ரீக் கட்சிகளில் சேர்வதற்கு முன்பு 1978, 1983 மற்றும் 1985 ஆம் ஆண்டுகளில் ஒரு சுயாதீன வேட்பாளராக பல சந்தர்ப்பங்களில் அமானுல்லா கான் தன்னுடைய அரசியல் விசுவாசத்தை வெளிப்படுத்தியுள்ளார்.
# இளவரசன் (திரைப்படம்)

**இளவரசன்** (*Ilavarasan*) 1992 ஆம் ஆண்டு இயக்குநர் செந்தில்நாதன் இயக்கிய தமிழ்த் திரைப்படமாகும். இந்த படத்தில் ஆர். சரத்குமார் மற்றும் சுகன்யா ஆகியோர் முன்னணி பாத்திரங்களில் நடித்துள்ளார்கள். இந்த திரைப்படத்திற்கு இசையமைப்பாளர் தேவா இசை அமைத்துள்ளார். இது 15 ஜனவரி 1992 இல் வெளியிடப்பட்டது.
# இளவரசன் (திரைப்படம்)

## கதாப்பாத்திரங்கள்

- ஆர். சரத்குமார் - விஜய்
- சுகன்யா - பூங்கோட்
- கவுண்டமணி
- கவிதா - லட்சுமி
- செந்தில்நாதன் - மீராசு
- செந்தாமரை
- வெண்ணிற ஆடை மூர்த்தி - கனகு
- நிழல்கள் ரவி - செல்வநாயகம்
- சி. ஆர். சரஸ்வதி - செல்வநாயகத்தின் மனைவி
- வடிவேலு
- சாமிக்கண்ணு
- பயில்வான் ரங்கநாதன்
- அஸ்வனி குமார்
- எம். ராஜ்குமார்
- கோகிலா - கண்ணாத்தா
- வி. ஆர். திலகம்
- வசந்தா
- ஷர்மிலி
- வசந்தி
- சுசீலா பட்டி
- குழந்தை புஷ்பா
- வி.தமிழகன்
# இளவரசன் (திரைப்படம்)

## ஒலிப்பதிவு

இந்த திரைப்படத்திற்கு இசையமைப்பாளர் தேவா இசை அமைத்துள்ளார்.இந்த படத்தில் 5 பாடல்கள் உள்ளன.
| Track | Song | Singer(s) | Duration |  |
| --- | --- | --- | --- | --- |
| 1 | 'ஆனிப்பொன்னே ஆசை முத்தே' | கே. எஸ். சித்ரா | 5:07 |  |
| 2 | 'காட்டுப் பறவைகள்' | எஸ். பி. பாலசுப்ரமணியம், கே. எஸ். சித்ரா | 5:04 |  |
| 3 | 'கண்களில் தூது விடு' | எஸ். பி. பாலசுப்ரமணியம், கே. எஸ். சித்ரா | 4:24 |  |
| 4 | 'தாயே நீ' | கே. எஸ். சித்ரா | 4:26 |  |
| 5 | 'யாரோ நீ யாரோ' | கே. ஜே. யேசுதாஸ் | 4:44 | } |
# அகில்யா ரங்னேகர்

**அஹில்யா ரங்னேகர்** (1922-2009) என்பவர் ஒரு இந்திய அரசியல்வாதியாவார். இவர் இந்தியாவின் கம்யூனிஸ்ட் கட்சியின் (மார்க்சிஸ்ட்) ஒரு தலைவர். மேலும் 1977 முதல் 1980 வரை வடமத்திய மும்பை மக்களவைத் தொகுதியின் உறுப்பினராக இருந்தார்.
# அகில்யா ரங்னேகர்

## ஆரம்ப வாழ்க்கை

புனேவில் பிறந்தவரான அஹில்யா. எட்டு குழந்தைகளில் இளையராவார். பி. டி. ரணதிவே இவரது அண்ணன் ஆவார்.
# அகில்யா ரங்னேகர்

## அரசியல் வாழ்க்கை

1943 இல் இந்தியப் பொதுவுடைமைக் கட்சி உறுப்பினரானா அஹில்யா, சம்யுக்த மகாராஷ்டிர இயக்கத்தில் தீவிரமாகப் பங்கேற்றார். 1943இல் பரேல் மகிளா சங்கத்தின் நிறுவனர்களில் ஒருவராவார். அதுவே பின்னாளில் ஜன்வாடி மகிளா சங்கமாக வளர்ந்தது. அனைத்திந்திய ஜனநாயக மாதர் சங்கத்தின் அங்கம் இது. இவர் ஜனநாயக மாதர் சங்கத்தின் தேசிய அதன் தேசிய செயல்தலைவராக 2001 இல் தேர்ந்தெடுக்கப்பட்டார். 1961 முதல் மும்பை மாநகராட்சி மன்ற உறுப்பினராக 19 ஆண்டுகள் இருந்தார். மகாராஷ்டிர 1983 முதல் 86 வரை மகாராட்டிர இந்திய பொதுவுடமைக் கட்சி (மார்க்சிஸ்ட்) மாநிலக் குழுச் செயலாளராக பதவி வகித்தார். 1978 முதல் 2005 வரை அதன் மையக் குழு உறுப்பினராக இருந்தார். 1975 இல், இந்திய தொழிற்சங்க மையத்தின் (சிஐடியு) பொதுக்குழுவுக்குத் தேர்ந்தெடுக்கப்பட்ட அவர், 1979 இல் அதன் துணைத் தலைவரானார்.
# அகில்யா ரங்னேகர்

## தனிப்பட்ட வாழ்க்கை

அஹில்யா 1945 இல் பி. பீ. ரங்னேகரை மணந்தார். இவர்களுக்கு அஜித் மற்றும் அபி என்னும் இரு மகன்கள்.
# இரண்டாம் கான்ஸ்டன்டைன்

இரண்டாம் கான்ஸ்டன்டைன் 337 முதல் 340 வரை ரோமானிய பேரரசராக இருந்தார். அவர் மகா கான்ஸ்டன்டைனின் (முதலாம் கான்ஸ்டன்டைன்) மூத்த மகனாவார். இவர் அவரது சகோதரர்களுடன் இணைந்து இணை பேரரசராகவும் இருந்தார். இவர் இத்தாலி மீது அவரது சகோதரன் முதலாம் கான்ஸ்டன்ஸ் நடத்திய படையெடுப்பில் தோல்வியடைந்து பின் அப்போரில் மரணமும் அடைந்தார்.
# இரண்டாம் கான்ஸ்டன்டைன்

## பிறப்பும் அரசாட்சியும்

இரண்டாம் கான்ஸ்டன்டைன் மகா கான்ஸ்டன்டைனின் (முதலாம் கான்ஸ்டன்டைன்) மூத்த மகனாவார். இவர் ஃபாஊடா மற்றும் கான்ஸ்டன்டைனுக்கு பெப்ரவரி 316 இல் அர்லஸில் பிறந்தார்.இவர் கிறிஸ்தவராக வளர்க்கப்பட்டார். 317 ஆம் ஆண்டு மார்ச் 1 ஆம் தேதியன்று இவர் சீசராக அறிவிக்கப்பட்டார். 323 இல், ஏழு வயதில்,சார்மாதியர்களுக்கு எதிராக அவரது தந்தை நடத்திய இராணுவ தாக்குதலில் பங்கு பெற்றார். பத்து வயதில், அவரது ஒன்றுவிட்ட சகோதரர் கிறிஸ்பஸின் மரணத்திற்கு பிறகு, கவுல் பகுதிக்கு தளபதியாக நியமிக்கப்பட்டார். பின்பு முதலாம் கான்ஸ்டன்டைன், கோத் இனத்தினருக்கு எதிராக நடத்திய தாக்குதலின் போது இவரை தளபதியாக நியமித்தார்.  
337 ஆம் ஆண்டில் அவரது தந்தையின் மரணத்தைத் தொடர்ந்து, கான்ஸ்டன்டைன் II ஆரம்பத்தில் அவரது சகோதரர்கள் இரண்டாம் கான்ஸ்டான்டியஸ் மற்றும் கான்ஸ்டன்ஸுடன் இணைந்து பேரரசராக ஆனார், எனினும் பேரரசு அவர்களுக்கும் அவர்களது உறவினர்களான டால்மத்தியஸ் மற்றும் ஹன்னிபாலியனஸ் ஆகியோர்க்கு பிரித்தளிக்கப்பட்டது. ஆனால் இது சில காலத்திற்கு மட்டுமே நிலைத்தது. முதலாம் கான்ஸ்டன்டைனின் மகன்கள் இராணுவத்தை பயன்படுத்தி உறவினர்கள் குடும்பத்தை படுகொலை செய்து பேரரசை கைபற்றினர். அதன் விளைவாக, மூன்று சகோதரர்கள் பனோனியாவில் கூடினர், அங்கு 337 செப்டம்பர் 9 அன்று ரோமானிய உலகத்தை தங்களுக்குள்ளே பிரித்தார்கள்.
# மலர் (தொலைக்காட்சித் தொடர்)

**மலர்** என்பது 1 ஏப்ரல் முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 7.30 மணிக்கு ஒளிபரப்பான திரில்லர் மர்மம் மற்றும் காதல் நிறைந்த ஒரு நாடகத் தொலைக்காட்சி தொடர் ஆகும். இந்த தொடரை ஜெய் அமர் சிங் என்பவர் இயக்க, அருண், நயனா ஷெட்டி, சந்தோஷ், வைஸ்ணவி, கீதா போன்ற பலர் நடித்துள்ளார்கள்.  
மலர் என்ற இளம்பெண் கதிர் என்ற காவல் அதிகாரியை திருமணம் செய்கின்றார் அவளது பிரச்சினைக்குரிய கடந்த காலம் அவளை தொடர்ந்து துரத்த அவளின் உணர்வுகளை அழகாக வர்ணிக்கும் ஒரு காதல் பரபரப்பூட்டும் கதையாக சொல்லப்படுகின்றது.  
இந்த தொடர் 16 அக்டோபர் 2019ஆம் ஆண்டு 177 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்திற்கு நாகினி என்ற தொடர் மறு ஒளிபரப்பு செய்யப்படுகின்றது.
# இந்திய மேலாண்மை கழகம் இந்தூர்

***இந்திய மேலாண்மை கழகம் இந்தூர் *** (ஆங்கிலம்:**Indian Institute of Management Indore** சுருக்கமாக **IIM-I**- **ஐஐஎம்-ஐ**) இந்தியாவின் மத்தியப் பிரதேசம் மாநிலம், இந்தூரில் உள்ள ஒரு மேலாண்மை கழகம் ஆகும். 1996 ஆம் ஆண்டில் நிறுவப்பட்டது. இந்திய மேலாண்மை கழகங்களில் இது ஆறாவதாக நிறுவப்பட்டதாகும்.
# இந்திய மேலாண்மை கழகம் இந்தூர்

## மேலும் பார்க்க

- இந்தியாவில் உள்ள பல்கலைக்கழகங்களின் பட்டியல்
- இந்தியக் கல்வி
- தொலைதூர கல்வி குழுமம்
- பல்கலைக்கழக மானியக் குழு (இந்தியா)
- இந்திய மேலாண்மை கழகம் கொல்கத்தா
- இந்திய மேலாண்மை கழகம் லக்னோ
- இந்திய மேலாண்மை கழகம் அகமதாபாத்
# கட்டிகானப்பள்ளி

**கட்டிகானப்பள்ளி** (KATTIGANAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கட்டிகானப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.
# கட்டிகானப்பள்ளி

## ஊரில் உள்ள கோயில்கள்

- கட்டிகானப்பள்ளி சென்றாயசாமி கோயில்
# கோடிப்பள்ளி

**கோடிப்பள்ளி** (KODIPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கோடிப்பள்ளி

## மக்கள் வகைப்பாடு

வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது, வேப்பனப்பள்ளியில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 621 வீடுகள் உள்ளன. கிராமத்தின் மொத்த மக்கள் தொகையானது 2735 ஆகும். இதில் ஆண்கள் எண்ணிக்கை 1410, பெண்களின் எண்ணிக்கை 1325 என உள்ளது. மக்களின் கல்வியறிவு விகிதமானது 57.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கொம்பள்ளி

**கொம்பள்ளி** (KOMPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கொம்பள்ளி

## மக்கள் வகைப்பாடு

திப்பனபள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 169 வீடுகள் உள்ளன. கிராமத்தின் மொத்த மக்கள் தொகையானது 749 ஆகும். இதில் ஆண்கள் எண்ணிக்கை 361, பெண்களின் எண்ணிக்கை 388 என உள்ளது. மக்களின் கல்வியறிவு விகிதமானது 62. % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கொண்டப்பள்ளி

**கொண்டப்பள்ளி** என்பது இந்திய மாநிலமான ஆந்திராவின் விசயவாடாவின் மேற்குப் பகுதியில் அமைந்துள்ள ஒரு தொழில்துறை மற்றும் குடியிருப்பு மையமாகும். மாநிலத்தின் முக்கிய அனல் மின் நிலையங்களில் ஒன்றான டாக்டர் நர்லா டாடா ராவ் அனல் மின் நிலையம் இப்ராஹிம்பட்னம் மற்றும் கொண்டப்பள்ளி இடையே அமைந்துள்ளது. ஆந்திரப் பிரதேச கனரக இயந்திரங்கள் மற்றும் பொறியியல் லிமிடெட் (ஏ. பி. எச். எம். இ. எல்.) பி. பி. சி. எல்., எச். பி. எல். சி., ஐ. ஓ. சி. ஐ., ரிலையன்ஸ் இண்டஸ்ட்ரீஸ், லான்கோ இன்ஃப்ராடெக் போன்ற பல தொழில்துறை நிறுவனங்களுக்கு இது இருப்பிடமாக உள்ளது. கொண்டப்பள்ளி பொம்மைகள் மாநிலத்தில் மிகவும் பிரபலமாக உள்ளன. கொண்டப்பள்ளி கோட்டை என்றும் அழைக்கப்படும் கோட்டை, கொண்டப்பள்ளிக்கு மேற்கே அமைந்துள்ளது. கொண்டப்பள்ளிக்கு மிக அருகில் உள்ள இடம் இப்ராஹிம்பட்னம் ஆகும்.
# கொண்டப்பள்ளி

## சொற்பிறப்பியல்

18ஆம் நூற்றாண்டில் கொண்டப்பள்ளி *முஸ்தஃபாநகர்* என்ற பெயரில் அறியப்பட்டது.
# கொண்டப்பள்ளி

## கலாச்சாரம்

இந்த கிராமம் கொண்டப்பள்ளி பொம்மைகளுக்காக அறியப்படுகிறது. பொம்மைகள் உள்ளூரில் கிடைக்கும் மென்மையான மரக்கட்டைகளிலிருந்து (டெல்லா பொனிகி) வெட்டப்பட்டு, காய்கறி சாயங்கள் மற்றும் எடுப்பான பற்சிப்பி வண்ணங்களால் வரையப்படுகின்றன. அவை உள்ளூர் மர மற்றும் சாதாரண கைவினைஞர்களால் தயாரிக்கப்படுகின்றன. மிகவும் பிரபலமான பொம்மைகளில் விஷ்ணுவின் *தசாவதார பொம்மைகள்*, யானை மேல் அம்பாரி, மணமகன் மற்றும் மணமகனை சுமந்து செல்லும் பல்லக்குகள், டோடி டேப்பர், கிராம கைவினைஞர்களின் தொகுப்பு மற்றும் பல்வேறு விலங்குகள் ஆகியவை அடங்கும். காகித மேஷ் ஸ்விங்கிங் பொம்மை பலருக்கு மிகவும் பிடித்தது.
# கொண்டப்பள்ளி

## தாவரங்கள் மற்றும் விலங்கினங்கள்

கொண்டப்பள்ளி வனப்பகுதி, கிருஷ்ணா மாவட்டத்தில் 30,000 ஏக்கர் (120 சதுர கிலோமீட்டர்) பரப்பளவில் அமைந்துள்ள கடைசியாக எஞ்சியிருக்கக்கூடிய பழமையான காடுகளில் ஒன்றாகும். இது பலவிதமான சிறுத்தைகள், காட்டு நாய்கள், குள்ளநரிகள், காட்டுப்பன்றி மற்றும் ஓநாய்களின் தாயகமாக உள்ளது. கிராமத்தில் ஒரு விலங்கியல் பூங்கா அமைக்க மாநில அரசால் திட்டமிடப்பட்டது.
# கொண்டப்பள்ளி

## பொருளாதாரம்

கொண்டப்பள்ளி விஜயவாடா தொழில்துறை புறநகர் பகுதியாகும். இது ஆந்திரப் பிரதேசத்தில் உள்ள மிகப்பெரிய தொழில்துறை தோட்டங்களில் ஒன்றாகும், இது 450 ஏக்கர் (1.8 சதுர கி.மீ.) பரப்பளவில் 800 க்கும் மேற்பட்ட தொழில்துறை நிறுவனங்களுக்கு ஆதரவளிக்கிறது. இந்திய இரயில்வேயின் இரண்டாவது பெரிய வேகன் பணிமனை கொண்டப்பள்ளியில் இருந்து சுமார் 3 கி.மீ (1.9 மைல்) தொலைவில் உள்ள ராயனப்பாடுவில் (குண்டுபள்ளி) உள்ளது. 1760 மெகாவாட் மின் உற்பத்தித் திறன் கொண்ட டாக்டர் நார்லா டாடா ராவ் அனல் மின் நிலையம் (என். டி. டி. பி. எஸ்) மற்றும் 36.144 மெகாவாட்ஸ் மின்உற்பத்தித் திறன் கொண்ட எரிவாயு அடிப்படையிலான லான்கோ மின் நிலையம் ஆகியவை இங்கு அமைந்துள்ளன. ஆந்திரப் பிரதேச கனரக இயந்திரங்கள் மற்றும் பொறியியல் நிறுவனம் (ஏ. பி. எச். எம். இ. எல். எல்.) கொண்டப்பள்ளியில் உள்ளது. கொண்டப்பள்ளி அனைத்து முக்கிய நிறுவனங்களின் பெட்ரோலியப் பொருட்களின் சேமிப்பு, பாட்டிலிங் மற்றும் போக்குவரத்து மையமாக உள்ளது. கொண்டப்பள்ளியில் உள்ள முக்கிய நிறுவனங்களில் பிபிசிஎல், கெய்ல், ஹெச்பிசிஎல், ஐஓசி, ரிலையன்ஸ் இண்டஸ்ட்ரீஸ் மற்றும் லான்கோ இன்ஃப்ராடெக் ஆகியவை அடங்கும்.
# கொண்டப்பள்ளி

## போக்குவரத்து

கொண்டப்பள்ளி ரயில் நிலையம் காசிப்பேட்டை-விஜயவாடா பிரிவில் அமைந்துள்ளது, இது தெற்கு மத்திய ரயில்வே மண்டலத்தின் விஜயவாடா ரயில்வே பிரிவின் கீழ் நிர்வகிக்கப்படுகிறது. தேசிய நெடுஞ்சாலை 30 இந்த நகரத்தின் வழியாக செல்கிறது, இது விஜயவாடாவை உத்தரகண்ட் மாநிலத்துடன் இணைக்கிறது. ஆந்திரப் பிரதேச மாநில சாலைப் போக்குவரத்துக் கழகம் கொண்டப்பள்ளியில் இருந்து நகரின் பிற இடங்களுக்கு நகரப் பேருந்துகளை இயக்குகிறது.
| 144 | கொண்டப்பள்ளி | ஆட்டோ நகர் | இப்ராஹிம்பட்டம், கொல்லாபுரி, நகர முனையம், கவர்னர்பேட்டை, எம்.ஜி ரோடு, லிப்பிப்பேட்டை, பென்ஸ் வட்டம், படமட்டா |
| --- | --- | --- | --- |
| 145 | கொண்டப்பள்ளி | நிதாமனூரு | இப்ராஹிம்பட்னம், கொல்லாபுரி, சிட்டி டெர்மினல், மருதிநகர், குணடாலா, ராமவரப்பாடு, நிதாமனூரு, |
| 145ஜி | கொண்டப்பள்ளி ரயில் நிலையம் | கன்னாவரம் | கொண்டப்பள்ளி ரயில் நிலையம், நகர முனையம், குணடாலா, ராமவரப்பாடு, பிரசாதம்பாடு, என்கேப்பாடு, நிதாமனூரு, கேசரப்பள்ளி, கன்னாவரம் |
| 150 | கொண்டப்பள்ளி | காங்கிப்பாடு | இப்ராஹிம்பட்டம், கொல்லாபுரி, நகர முனையம், கவர்னர்பேட்டை, எம்.ஜி சாலை, லிப்பிப்பேட்டை, பென்ஸ் வட்டம், படமட்டா, தடிகடப்பா, பெனமலூர் |
| 188 | கொண்டப்பள்ளி ரயில் நிலையம் | கன்னாவரம் | கொண்டப்பள்ளி ரயில் நிலையம், இப்ராஹிம் பட்னம், சிட்டி டெர்மினல், குணடாலா, ராமவரப்பாடு, கன்னாவரம் சென்டர் பேருந்து நிறுத்தம் |
| 200 | கொண்டப்பள்ளி கில்லா | நகர முனையம் | கொண்டப்பள்ளி ரயில் நிலையம், இப்ராஹிம் பட்னம், நகர முனையம் |
# கொண்டப்பள்ளி

## கல்வி

தொடக்க மற்றும் இடைநிலைப் பள்ளிக் கல்வி மாநிலத்தின் *பள்ளிக் கல்வித் துறையின்* கீழ் அரசு, உதவி பெறும் மற்றும் தனியார் பள்ளிகளால் வழங்கப்படுகிறது. பல்வேறு பள்ளிகளில் ஆங்கிலம் மற்றும் தெலுங்கு மொழிகள் பயிற்றுவிக்கப்படுகின்றன.  
-
# கொத்தபேட்டா

**கொத்தபேட்டா** (KOTTAPETA) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கொத்தபேட்டா

## அமைவிடம்

வெங்கடாபுரம் ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.
# சாரா கான் (தொலைக்காட்சி நடிகை)

**சாரா கான்** *(Sara Khan)* ஒரு இந்திய தொலைக்காட்சி நடிகை மற்றும் விளம்பர நடிகையாவார்.. இவர் 2007 இல் மிஸ் போபால் பட்டம் வென்றுள்ளார். மத்தியப் பிரதேச தூர்தர்ஷன் மற்றும் ஈ.டி.வி ஆகியவற்றிற்காக இவர் நடித்துள்ளார். அவர் ஸ்டார் பிளஸ் தொலைக்காட்சி நிகழ்ச்சியில் *சப்னா பாபுல் கா பிடாயில்* சாதனா என்ற பாத்திரத்தின் மூலம் தனது தொலைக்காட்சி வாழ்க்கையைத் தொடங்கினார்.. கான் மற்றும் அங்கத் ஆகியோர் 2008 ஆம் ஆண்டில் ஸ்டார் பரிவார் விருதுக்கு பரிந்துரைக்கப்பட்டனர். 2010 இல் பிக் பாஸ் 4 இல் ஒரு போட்டியாளர் ஆவார். அவரது அடுத்த படம் *எம்3 - மிட்சம்மர் மிட்நைட் மும்பை*, இது 16 மே 2014 அன்று வெளியானது. சாரா தனது படங்களை, வீடியோக்களை மற்றும் சமூக ஊடகங்களில் கருத்துக்களை இடுகையிட பயன்படுத்தினார். சாரா பாக்கிஸ்தான் தொடர்களில் நடித்துள்ளார்.
# சாரா கான் (தொலைக்காட்சி நடிகை)

## தொழில்

கான் தனது தொழில் வாழ்க்கையை ஒரு விளம்பர நடிகையாகத் தொடங்கினார். பிரபலமான ஸ்டார் பிளஸ் நிகழ்ச்சியான *சப்னா பாபுல் கா பிடாய்யில்* அவர் அறிமுகமானார் (2007-2010). 4 ஆண்டுகளாக அங்கத் ஹஸிஜாவுக்கு எதிரான பிரதான முன்னணி கதாபாத்திரத்தில் சாதனாவாக நடித்தார், சாதானா பாத்திரத்தை முடிவுக்கு கொண்டுவருவதற்காக 2010 ஜூன் மாதம் அவர் அந்த நிகழ்ச்சியை விட்டு விலகினார். 2010 இல் சாரா ஜீ டி.வி நிகழ்ச்சியில் *ப்ரீட் சீ பண்டி யே டோரி ராம் மிலாயி ஜோடி* என்ற தொடரில் (2010-2012) *பிரீயல் கோர்* என்ற நடிகை நடித்து வந்த *மோனா* என்ற பாத்திரத்தில் நடித்தார்.  
2013 ஆம் ஆண்டில், சாரா *லைஃப் ஓகே* என்ற தொலைக்காட்சியில் ஒளிபரப்பான *ஜுனூன்* -*அய்சி நஃப்ரத் தோ கியாஷா இஷ்க்* என்ற தொடர் மூலம் தொலைக்காட்சியில் அறிமுகமானார். பின்னர், 2014 ஆம் ஆண்டு முதல் 2015 ஆம் ஆண்டு வரை பிரபலமான *கலர்* தொலைக்காட்சி நிகழ்ச்சியான மூன்று முடிச்சு தொடரில் இச்சாதாரி நாகமாக நடித்தார். *வி தி சீரியல்*, *பியார் ட்யூன் க்யா கியா*, *என்கவுண்டர்* மற்றும் பாக்கிஸ்தான் நாடகம் *துஜ்சே ஹாய் ராப்டா* போன்ற தொடர்களிலும் நடித்துள்ளார்.  
2015 ஆம் ஆண்டில், *& டிவி* என்ற தொலைக்காட்சியில் பாக்கியலட்சுமி என்ற தொடரில் பவித்ரா என்ற பாத்திரத்திலும், பின்னர் 2016 ஆம் ஆண்டில், அவர் *& டிவி* நிகழ்ச்சியில் சௌபாக்யலட்சுமி என்ற தொடரில் *குகூ* எனற பாத்திரத்திலும் நடித்தார். 2017 ஆம் ஆண்டில், கான் *டில் பாலே ஓபராய்* என்ற தொடரில் சிறப்புத் தோற்றத்திலும் நடித்தார். மேலும் *இஷ்காபாஷ்* என்ற ஒரு நிகழ்ச்சியில் மோகினியாக நடித்தார். பின்னர் அவர் ஸ்டார் பிளஸ் நிகழ்ச்சியான *ஜானா நா தில் சே தூர்* என்ற தொடரில் கங்கனாவாக நடித்தார்.
# சாரா கான் (தொலைக்காட்சி நடிகை)

## தனிப்பட்ட வாழ்க்கை

சாரா கான் ஒரு சுன்னி முஸ்லிம் பிரிவைச் சார்ந்தவர் ஆவார். அவருக்கு ஆயா கான் என்ற ஒரு சகோதரி உள்ளார். சாரா 2010 இல் *பிக் பாஸ் 4* நிகழ்ச்சியில் இஸ்லாமிய திருமண விழாவில் ஷியா முஸ்லீமான *அலி மெர்ச்சன்ட்*, என்ற தொலைக்காட்சி நடிகரை திருமணம் செய்துகொண்டார், ஆனால் இரண்டு மாதங்களுக்குப் பிறகு அவரை விவாகரத்து செய்தார். இவரது நெருங்கிய நண்பர்கள் இத் திருமணத்திற்கு கலர்ஸ் தொலைக்காட்சி ஊதியம் வழங்கியதாக தெரிவித்தனர். ஆனால் தொலைக்காட்சி நிறுவனம் இதை மறுத்ததுடன், திருமணம் அவர்களின் தனிப்பட்ட விருப்பம் என்று கூறியது. சாரா விவாகரத்துக்குப் பிறகு திருமணத்தை ஒரு கனவு என விளித்தார். சச்சார் கா சாம்னா என்ற நிகழ்ச்சியில் மெர்ச்சன்ட் சாரவை தான் திருமணம் செய்து கொண்டு தனது வாழ்க்கையில் மிகப் பெரிய தவறை செய்துவிட்டதாக கூறினார்.
# மாப்பிள்ளைச் சம்பா

**மாப்பிள்ளைச் சாம்பா** (*Mapillai Samba*) என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். 1940 களில் அறிமுகப்படுத்தப்பட்ட பசுமைப் புரட்சிக்குப் பிறகு வழக்கிழந்த நெல் வகைகளில் ஒன்றாக கருதப்படும் இது, தனது தன்மையின் பெயரே உதாரணத்தை அடிப்படையாகக் கொண்டது.  
முற்காலத்தில் திருமணம் செயதுகொள்ளும் இளைஞனான மணமகன் (மாப்பிள்ளை), திருமணத்திற்கு முன் தனது பலத்தை நிருபிக்கும் வகையில் இளவட்டக் கல்லை தூக்கும் வழக்கம் தமிழர்களின் மரபுகளில் ஒன்றாக இருந்துள்ளது. ஆகவே திருமணத்திற்கு முன்னதாக உடல்வலிமையை அதிகரிக்கக்கூடிய இந்நெல்லின் அரிசியில் உருவாக்கப்பட்ட பலகாரங்களை மாப்பிள்ளைக்கு வழங்கப்பட்டதாக கூறப்படுகிறது.
# மாப்பிள்ளைச் சம்பா

## பருவம்

நீண்டகால (155 - 160) நெல் வகையான இது, சூலை 15 முதல் சனவரி 14 முடிய சம்பா பருவத்திலும், மற்றும் செப்டம்பர் 15 முதல் பிப்ரவரி 14 வரையான பின் சம்பா பருவத்திலும் பொதுவாக பயிரிடப்படுகிறது.
# சரிதா சௌத்ரி

** சரிதா கேத்தரின் லூயிஸ் சௌவுத்ரி** என்கிற **சரிதா கேத்தரின் லூயிஸ் சௌவுத்ரி** (*Sarita Catherine Louise Choudhury*) 1966 ஆகஸ்ட் 18 இல் பிறந்த ஒரு பிரித்தானிய இந்திய நடிகையாவார். மீரா நாயர் இயக்கிய *மிஸ்ஸிஸிப்பி மசாலா* (1992), *பெரேஸ் ஃபேமிலி* (1995) *காம சூத்ரா: எ டேல் ஆப் லவ்* ( 1996) போன்ற சிறந்த திரைப்படங்களில் நடித்துள்ளார். 1990 களின் பிற்பகுதியில், *எ பெர்ஃபர்ட் மர்டர்*, *3 ஏ.எம்* என்ற படத்தில் துணைப் பாத்திரங்களில் இவர் நடித்தார். ஜான் காசாவேட்ஸ் இயக்கிய *குளோரியா என்ற படத்தில் மறு ஆக்கத்தில் நடித்தார்*. 2002 ஆம் ஆண்டில், *ஜஸ்ட் எ கிஸ்* திரைப்படத்தில் நடித்தார். இசுபைக் லீயின் இயக்கத்தில் ஷீ *ஹேட் மீ என்ற படத்தில்* இவர் ஒரு லெஸ்பியன் பாத்திரத்திலும், 2006 ஆம் ஆண்டில் எம் நைட் ஷியாமளன் இயக்கிய *லேடி இன் த வாட்டர்* என்ற படத்தில் *அனா ரான்* என்ற வேடத்திலும் நடித்துள்ளார். மேலும் அவர் *தி* ஹங்கர் கேம்ஸ்: *மோக்கிங்ஜே பகுதி 2* மற்றும் *டாம் ஹாங்க்ஸுடன்* இணைந்து 2016 இல் *ஏ ஹோலோகிராம் ஃபார் த கிங் என்ற* திரைப்படத்திலும் நடித்தார்.
# சரிதா சௌத்ரி

## ஆரம்ப வாழ்க்கை

சௌத்திரி இங்கிலாந்தின் லண்டனில் உள்ள *பிளாக்ஹீத்* என்ற இடத்தில் பிறந்தார், அரை பெங்காலி இந்திய மற்றும் அரை ஆங்கிலேய வம்சத்தில் பிறந்தார். அவரது பெற்றோர், ஆங்கில வம்சாவளியைச் சேர்ந்த *ஜூலியா பாட்ரிஷியா* மற்றும் இந்திய வங்காள வம்சத்தின் விஞ்ஞானி பிரபாஸ் சந்திர சௌத்ரி ஆவார்கள், இவர்கள் இருவரும் 1964 ல் *ஜமைக்கவின் லூசியாவில்* திருமணம் செய்து கொண்டார்கள். கனடாவின் *ஒன்டாரியோ*வின் *கிண்டன்ஸ்டனில்* உள்ள *குயின்ஸ்* பல்கலைக்கழகத்தில் பொருளாதாரம் மற்றும் திரைப்படத்தைப் படித்தார். அவருக்கு குமார் மைக்கேல் சௌத்ரி என்கிற ஒரு இளைய சகோதரரும்,சந்திர பால் சௌத்ரி என்கிற ஒரு மூத்த சகோதரரும் உள்ளானர்.
# சரிதா சௌத்ரி

## தொழில்

1990 ஆம் ஆண்டு *மிஸ்ஸிஸிப்பி மசாலா* திரைப்படத்தில் *டென்செல் வாஷிங்டனுக்கு* எதிராக சௌத்ரி நடித்தார், அவருக்கு *ஸ்க்ரீன்ஆக்டர்ஸ் கில்ட் (SAG)* அட்டை கிடைத்தது. மன்ஹாட்டனின் ஈஸ்ட் வில்லேஜ் திரைப்படத்தில் திரையரங்குகளில் வெளிவந்த பின்னரும் இவர் உணவு விடுதுகளில் பணியாற்றிக் கொண்டிருந்தார். அவரது முதல் படம் *மிஸ்ஸிஸிப்பி மசாலா* ஒரு வெற்றிப் படமாக மாறிய பிறகு, சரிதா சௌத்ரி, பில்லி ஆகஸ்டின் *த ஹவுஸ் ஆப் த ஸ்பிரிட்ஸின்* தழுவல் படத்தில் ஒரு சிலி நாட்டு பணிப்பெண்ணாக (1992), மற்றும் லெஸ்பியன் தாயாக *ஃபிரெஷ் கில்* படத்திலும் நடித்துள்ளார்..
# பெனுமாலி மது

**பெனுமாலி மது** (*Penumalli Madhu*) என்பவர் இந்தியப் பொதுவுடமைக் கட்சியின் மார்க்சிசுட்டு பிரிவைச் சேர்ந்த ஓர் அரசியல்வாதி ஆவார். இவர் இக்கட்சியின் ஆந்திரப் பிரதேச மாநிலத்தின் மாநிலச் செயலராக இருந்தார். இவர் ஆந்திர பிரதேசம் மாநிலம் சார்பாக இந்திய நாடாளுமன்றத்தின் முன்னாள் உறுப்பினர் ஆவார் . இந்திய நாடாளுமன்றத்தில் ஆந்திரப்பிரதேச மாநிலத்தின் சார்பாக மாநிலங்களவையை பெனுமாலி மது அலங்கரித்தார்.
# மன்னர்களின் சமவெளி (கல்லறை எண் 62)

**கேவி62** என்பது எகிப்தின் மன்னர்களின் சமவெளியில் உள்ள இளம் பாரோவான துட்டன்காமனின் கல்லறையாகும். அதில் இருந்த விலை மதிப்பற்ற பண்டைய செல்வத்தால் புகழ்பெற்றது. இக்கல்லறையானது 1922 ஆம் ஆண்டு ஹோவர்ட் கார்ட்டரால் கண்டுபிடிக்கப்பட்டது.
# மன்னர்களின் சமவெளி (கல்லறை எண் 62)

## கல்லறை கண்டுபிடிப்பு

பிரித்தானிய எகிப்தியல் ஆய்வாளரான ஹாவர்ட் கார்ட்டர் ( லார்ட் கார்னர்வோனிடம் பணியாற்றினார்) எகிப்தின் நைல் நதியோரம் இருக்கும் தீப்ஸ் பகுதியில் தனது ஆய்வை மேற்கொண்டிருந்தார். சில வாரங்கள் தேடியும் எதையும் கண்டறிய இயலவில்லை. அங்கிருந்து கிளம்பலாம் என்று முடிவெடுத்தார்கள். தங்குவதற்காகப் போடப்பட்டிருந்த கூடாரங்களை எல்லாம் கலைத்துக்கொண்டிருந்தார்கள். அப்போது அங்கே தண்ணீர் சுமந்து வந்த எகிப்தியச் சிறுவன் ஒருவன், கல் தடுக்கிக் கீழே விழுந்தான். இது என்ன கல் என்று குழுவினர் அந்தப் பகுதியைச் சற்று தோண்டினர். அது கீழே இறங்கிச் செல்லும் படிக்கட்டின் ஒரு பகுதி என்பதைக் கண்டுகொண்டனர். அந்தப் படிக்கட்டுகளை மேலும் தோண்டியபோது, பழமையான எகிப்திய ஓவிய எழுத்துகள் கொண்ட கல்வெட்டு ஒன்றைக் கண்டார் ஹோவர்ட். இது மிக முக்கியத்துவம் வாய்ந்த ஒரு கல்லறையாக இருக்க வேண்டும் என்று உணர்ந்தார். இதையடுத்து தனக்கு நிதியுதவி அளித்துவந்த லார்ட் கார்னர்வோனுக்கு இது குறித்துத் தந்தி ஒன்றை அனுப்பினார். அவர் இரண்டு வாரங்களுக்குப் பிறகு நவம்பர் 23 இல் தனது 21 வயது மகள் லேடி ஈவ்லின் ஹர்பர்ட் உடன் அங்கே வந்து சேர்ந்தார்.  
ஹோவர்ட், கார்னர்வோன் தலைமையில் அகழ்வாய்வாளர்கள் அந்தப் பகுதியைத் தோண்ட ஆரம்பித்தனர். கதவு ஒன்று புலப்பட்டது. கதவைத் திறப்பவர்களை சபிக்கும் வாசகங்களுடன் முத்திரையிடப்பட்ட கதவில் துட்டன்காமன் என்ற பெயரும் பொறிக்கப்பட்டிருந்தது. இதைத் தாண்டி சென்றால் கீழ்நோக்கி பாதை சென்றது. இப்பாதை சுண்ணாம்பு உடைதூள்களால் அடைக்கப்பட்டிருந்தது. இதன் வழியாக கொள்ளையர்கள் உள்ளே வந்து கொள்ளையடிப்பதைத் தடுக்கும் விதத்தில் இது அமைக்கப்பட்டிருந்தது. சுரங்கப்பாதையின் முடிவில் இரண்டாவது முத்திரையிடப்பட்ட கதவு இருந்தது, அது பழங்காலத்தில் திறக்கப்பட்டு மீண்டும் மூடி முத்திரையிடப்பட்டதாக இருந்தது. கார்ட்டர் கதவில் ஒரு துளை செய்து, உள்ளே பார்க்க மெழுகுவர்த்தியைப் பயன்படுத்தினார். "முதலில் என்னால் எதையும் பார்க்க முடியவில்லை," என்று அவர் பின்னர் எழுதினார், "மெழுகுவர்த்தி சுடரில் சுழற்சியை உண்டாக்குகிறவகையில் அறையிலிருந்து சூடான காற்று வெளியேறியது, ஆனால் இப்போது என் கண்கள் ஒளிக்கு பழகி விட்டதால், அறையின் உள்ளே இருந்தவை மெதுவாக புலப்பட்டன. விசித்திரமான விலங்குகள், சிலைகள் மற்றும் தங்கம் - எல்லா இடங்களிலும் தங்கத்தின் பளபளப்பு. " அப்போது கார்னாரோன் கேட்டார், "உங்களுக்கு ஏதாவது தெரிகிறதா?" அதற்கு கார்ட்டர் அளித்த பதில் "ஆமாம், அற்புதமான விஷயங்கள் ..."
# மன்னர்களின் சமவெளி (கல்லறை எண் 62)

## கல்லறை கண்டுபிடிப்பு

### ஆய்வு

இந்த அகழ்வின் முதல் படிக்கட்டானது 1922 நவம்பர் 4 ஆம் நாள் கண்டுபிடிக்கப்பட்டது. அடுத்த நாளே படிக்கட்டுகளின் முழு தொடர்ச்சியானது கண்டறியப்பட்டது. நவம்பர் மாத முடிவில், மன்னர் அடக்கம் செய்யப்பட்ட அறையையும் கருவூலத்தையும் அணுகினர். நவம்பர் 29 ஆம் நாள், கல்லறை இருந்த அறை திறக்கப்பட்டது, இதற்கடுத்த நாள் இந்தக் கண்டுபிடிப்பு பற்றிய அறிவிப்பும், பத்திரிகையாளர் சந்திப்பும் நடந்தது. கல்லறைக் கட்டடத்தில் இருந்து முதல் பொருளானது திசம்பர் 27 அன்று வெளியே எடுக்கப்பட்டது. பிப்ரவரி 16, 1923 அன்று, புதைக்கப்பட் கல்லறை திறக்கப்பட்டது, மற்றும் ஏப்ரல் 5 அன்று, லார்ட் கார்னாரோன் இறந்தார். 12. பெப்ரவரி 1924 அன்று, சரபோபாகஸின் கருங்கல் மூடியால் முடப்பட்ட ஈமப்பேழையானது வெளியே எடுக்கப்பட்டது. ஏப்ரல் மாதம், கார்ட்டர் தொல்பொருள் பணிக்கு வாக்குவாதத்தில் ஈடுபட்டு, அகழ்வாராய்ச்சியிலிருந்து வெளியேறி அமெரிக்காவிற்கு சென்றார்.  
1925 சனவரியில், கார்ட்டர் கல்லறை ஆய்வுப் பணிகளை விட்ட இடத்தில் இருந்து தொடர்ந்தார், அக்டோபர் 13 ம் தேதி ஈமப்பேழையின் முதல் மூடியை அகற்றினார்; அக்டோபர் 23 அன்று, அவர் ஈமப்பேழையின் இரண்டாம் மூடியையும் அகற்றினார்; அக்டோபர் 28 அன்று, ஈமப்பேழையின் இறுதி மூடியை அகற்றி, மம்மியை வெளிப்படுத்தினார்; மற்றும் நவம்பர் 11 ம் தேதி, துட்டன்காமானின் எஞ்சியுள்ள ஆய்வுப் பணி தொடங்கியது.  
பதையல் ஆய்வுப் பணிகள் 1926 அக்டோபர் 24, அக்டோபர் 30 மற்றும் 1927 திசம்பர் 15 ஆகியவற்றுக்கு இடைப்பட்ட காலகட்டங்களில் தொடங்கி நடந்தது. 1930 நவம்பர் 10 இல், இது கண்டுபிடிக்கப்பட்டு எட்டு ஆண்டுகள் கழித்து, கல்லறையில் எஞ்சி இருந்த பொருட்கள் கடைசியாக அகற்றப்பட்டன.
# மன்னர்களின் சமவெளி (கல்லறை எண் 62)

## கல்லறை கண்டுபிடிப்பு

### புதையல்

கல்லறை உள்ள அறையை ஒட்டி புதையல் இருந்தது. இதில் 5,000 க்கும் மேற்பட்ட பொருட்கள் இருந்தன. அவற்றில் பெரும்பான்மையானவை இறுதிச்சடங்குக்கான இயற்கைப் பொருட்கள் ஆகும். இந்த அறையில் காணப்பட்ட இரண்டு பெரிய பொருள்களில் மன்னரின் உடலை வைக்கும் உருவுடைய ஈமப்பேழை மற்றும் அனுபிஸ் என்ற கடவுளின் பெரிய சிலை ஆகும். மேலும் அரசரது உள்ளுறுப்புகள் பத்திரப்படுத்தப்பட்ட துட்டன்காமனின் முக வடிவம் கொண்ட நான்கு சாடிகள், தங்கத்தாலான, கலைநயமிக்க விசிறி, செனட் என்ற சதுரங்கம் போன்ற விளையாட்டுப் பலகையும், அதற்கான காய்கள், தங்கத்தாலான சிறுத்தையின் தலை ஒன்று, *ப்டா* என்ற கடவுள் மற்றும் வேறு சில கடவுள்களின் சிலைகள், தங்க அரியணை, தங்கத் தேர், பளிங்குக்கல்லான அலங்கார வேலைப்பாடுகளுடைய நறுமணத் திரவியத்துக்கான சாடி, தங்கக் காலணி, மன்னரது கால் விரல்களின் மீது பொருத்தப்பட்ட தங்கக் கவசங்கள், இவை தவிர ஓவியங்கள், கலைப்பொருட்கள், நகைகள், ஆயுதங்கள் போன்றவை இருந்தன.
# மன்னர்களின் சமவெளி (கல்லறை எண் 62)

## இதனையும் காண்க

- மன்னர்களின் சமவெளி
- அரசிகளின் சமவெளி
# குந்தாரப்பள்ளி

**குந்தாரப்பள்ளி** (KUNDARAPPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# குந்தாரப்பள்ளி

## மக்கள் வகைப்பாடு

வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது,வேப்பனப்பள்ளியில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1100 வீடுகள் உள்ளன. கிராமத்தின் மொத்த மக்கள் தொகையானது 4702 ஆகும். இதில் ஆண்கள் எண்ணிக்கை 2262, பெண்களின் எண்ணிக்கை 2440 என உள்ளது. மக்களின் கல்வியறிவு விகிதமானது 66.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குப்பச்சிப்பாறை

**குப்பச்சிப்பாறை** (KUPPACHIPARAI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# குப்பச்சிப்பாறை

## மக்கள் வகைப்பாடு

வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 270 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 372 வீடுகள் உள்ளன. கிராமத்தின் மொத்த மக்கள் தொகையானது 1534 ஆகும். இதில் ஆண்கள் எண்ணிக்கை 805, பெண்களின் எண்ணிக்கை 729 என உள்ளது. மக்களின் கல்வியறிவு விகிதமானது 62.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குருபரப்பள்ளி (வேப்பனப்பள்ளி)

**குருபரப்பள்ளி** (KURUBARAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# குருபரப்பள்ளி (வேப்பனப்பள்ளி)

## மக்கள் வகைப்பாடு

வேப்பனப்பள்ளி ஊராட்சி ஒன்றியத்துக்கு உப்பட்ட இந்த ஊரானது வேப்பனப்பள்ளியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 276 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1171 வீடுகள் உள்ளன. கிராமத்தின் மொத்த மக்கள் தொகையானது 5354 ஆகும். இதில் ஆண்கள் எண்ணிக்கை 2760, பெண்களின் எண்ணிக்கை 2594 என உள்ளது. மக்களின் கல்வியறிவு விகிதமானது 57.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.